OzLabs/hebrew-wiki-articles huggingface dataset:
פטרישה בל-סקוט

פטרישיה בל-סקוט (באנגלית: Patricia Bell-Scott) (נולדה ב-20 בדצמבר 1950) היא אקדמאית אפרו-אמריקאית וחוקרת בתחומים של לימודי נשים ופמיניזם שחור. היא פרופסור אמריטוס בלימודי נשים והתפתחות האדם ומדעי המשפחה באוניברסיטת ג'ורג'יה. הספרים שהיא חיברה פורסמו ונאספו על ידי ספריות ברחבי העולם.

== קריירה ==
ספרה האחרון של בל-סקוט, The Firebrand and the First Lady: Portrait of a Friendship Pauli המתאר את החברות בין פולי מארי ואלינור רוזוולט במסגרת המאבק למען צדק חברתי, זכה בפרס ליליאן סמית, ומונה על ידי איגוד הספריות האמריקאי כספר העיון הטוב ביותר של השנה. הספר גם היה ברשימה הקצרה למדליית אנדרו קרנגי למצוינות בתחום הספרות, ומועמד לפרס הספרות הלאומי. ספריה הקודמים כוללים את Life Notes: Personal Writings by Contemporary Black Women, אשר היה ספר נבחר במועדון הספר האיכותי; Flat-footed Truths: Telling Black Women’s Lives; Double Stitch: Black Women Write about Mothers and Daughters, אשר זכה בפרס הספר על שם לטישיה וודס בראון, ו-All the Women Are White, All the Blacks Are Men, But Some of Us Are Brave: Black Women’s Studies, ספר לימודים עטור פרסים אשר נמנה ברשימת הספרים הגדולים של המאה של כתב העת Black Issues Books Review.

בל-סקוט שימשה במשך עשור כעורכת ומייסדת שותפה של כתב העת SAGE: A Scholarly Journal on Black Women. היא תורמת לשעבר למגזין Ms.. היא גם ממקימות האגודה הלאומית ללימודי נשים.

היא קיימה השתלמויות פוסט-דוקטורט בבית הספר לממשל ג'ון פ. קנדי, ובמכון ו. א. ב. דו בויז באוניברסיטת הרווארד, וכן במרכז ג'יין והארי וילסון למדעי הרוח והאמנויות באוניברסיטת ג'ורג'יה.

היא החזיקה בתפקידי פרופסורה, מחקר וניהול באוניברסיטת קונטיקט, במרכז לחקר נשים במכללת ולסלי, במכון הטכנולוגי של מסצ'וסטס, ובמוסד בו למדה בעצמה, אוניברסיטת טנסי. היא ממקימי אקדמיית ההוראה באוניברסיטת ג'ורג'יה. היא גם זכתה לאותות כבוד מידי מגוון קבוצות ומוסדות מקצועיים, כולל קבוצת עניין מחקר נשים באיגוד המחקר החינוכי האמריקאי, חטיבה 35 (פסיכולוגיית נשים) של האגודה האמריקאית לפסיכולוגיה, הקואליציית 100 נשים שחורות; The Journal of Negro Education; המועצה הלאומית ליחסים משפחתיים, האגודה הלאומית לנשים בחינוך, והמכון הלאומי לנשים של צבע.

ילידת צ'טנוגה שבטנסי, בל-סקוט חייה באתנס, שבג'ורג'יה עם בעלה, צ'ארלס ורנון אנדרווד ג'וניור.

== פרסומים ==
* But Some Of Us Are Brave: All the Women Are White, All the Blacks Are Men: Black Women's Studies (1982)
* Black Adolescence: Current Issues and Annotated Bibliography
* Double Stitch: Black Women Write about Mothers and Daughters (1991)
* Life Notes: Personal Writings by Contemporary Black Women (1994)
* Flat-Footed Truths: Telling Black Women's Lives (1998)
* The Firebrand and the First Lady: Portrait of a Friendship (2016)

== קישורים חיצוניים ==
* 

== הערות שוליים ==

קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:חוקרות מגדר
קטגוריה:חוקרי מגדר
קטגוריה:בוגרות אוניברסיטת טנסי
קטגוריה:בוגרי אוניברסיטת טנסי
קטגוריה:פעילות אפרו-אמריקאיות
קטגוריה:פעילים אפרו-אמריקאים
קטגוריה:סגל אוניברסיטאות ומכללות בארצות הברית
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
נבחרת הונגריה בכדורגל חופים

הנבחרת הלאומית של הונגריה בכדורגל חופים מייצגת את הונגריה בתחרויות כדורגל חופים בינלאומיות ונמצאת בפיקוחה של התאחדות הכדורגל ההונגרית.

==הסגל הנוכחי==
סגל נכון לאליפות אירופה בכדורגל חופים 2017

מאמן: מארק אוגי

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || שמינית גמר || 4 || 2 || 0 || 0 || 2 || 11 || 22 || 11- || 6
|-
| 2009 || שלב הבתים || 3 || 0 || 0 || 0 || 3 || 10 || 18 || 8- || 0
|-
| 2011 || רבע גמר || 5 || 2 || 0 || 1 || 2 || 26 || 29 || 3- || 7
|-
| 2013 || שלב הפלייאוף || 7 || 3 || 0 || 0 || 4 || 22 || 27 || 5- || 9
|-
| 2015 || מקום 7 || 8 || 3 || 1 || 0 || 4 || 36 || 30 || 6+ || 11
|-
| 2017 || מקום 15 || 8 || 1 || 0 || 2 || 5 || 27 || 41 || 14- || 5
|-
| 2019 || שמינית גמר || 4 || 1 || 1 || 0 || 2 || 9 || 11 || 2- || 5
|-
!סך הכל || 7/7 || 39 || 12 || 2 || 3 || 22 || 141 || 168 || 27- || 43
|}

==הישגים==
אליפות אירופה בכדורגל חופים
* מקום שישי (1): 2005

גביע אירופה בכדורגל חופים
* מקום רביעי (2): 2009, 2016

==קישורים חיצוניים==
* [https://www.beachsoccer.com/teams/Hungary דף הנבחרת] באתר הרשמי של כדורגל החופים
* [http://bsrussia.com/profiles/teams/64 דף הנבחרת] באתר הרשמי של כדורגל החופים 

הונגריה
כדורגל חופים
קטגוריה:הונגריה: כדורגל
שני גולדשטיין

שני דפני גולדשטיין (נולדה ב-2 בפברואר 1991) היא דוגמנית, אשת תקשורת ושדרנית רדיו ישראלית, התפרסמה בשל השתתפותה בעונה השמינית של תוכנית הריאליטי "האח הגדול", בה העפילה לגמר וזכתה במקום השני.

== ביוגרפיה ==
היא נולדה וגדלה בתל אביב-יפו. הוריה התגרשו ואמה אלה נישאה בשנית לערן וולף. יש לה שתי אחיות, ועוד שלושה אחים חורגים.
היא למדה בבית הספר לאמנויות קמפוס אריסון, והייתה במגמת תיאטרון. לאחר מכן, בהגיעה לכיתה י', החלה ללמוד בתיכון עירוני ד' בתל אביב.
היא למדה במכללת אבני אדריכלות פנים בין השנים 2013–2016.
ב-2017 למדה משחק בסטודיו של גלית רוזנשטיין.
בשנת 2021 הוסיפה גולדשטיין את השם "דפני" כשם שני, ושינתה את שמה במשרד הפנים.

== קריירה ==
בדצמבר 2016 התפרסמה כאשר השתתפה בעונה השמינית של תוכנית הריאליטי "האח הגדול", בה העפילה לגמר וזכתה במקום השני.

במאי 2017 החלה להגיש את התכנית "באה בטוב" בערוץ 24. באוגוסט 2017 כתבה טור אישי ב"מאקו דייטים", ושנה לאחר מכן כתבה טור אישי גם ב"מאקו נשים". מנובמבר 2017 ועד היום היא מגישה תוכנית ברדיו ירושלים מדי יום שישי בשם "מה היא אומרת".

ב-2019 הייתה פרזנטורית במשך שתי עונות לחברת הבגדים "אריסטו שמט", לצד ג'ני צ'רוואני ואחווה סיטבון. היא הנחתה את התוכנית "לחיות טוב" ששודרה בערוץ 13.

ב-2021 שיחקה בתפקיד ראשי בקליפ של ענת חיטמן, אחייניתו של עוזי חיטמן, לשיר "אין רק חושך בלילות", שגם נכתב בהשראתה.

== חיים אישיים ==
ב-2017 היא הכירה את עומר גורדון במהלך העונה השמינית של "האח הגדול", והם היו בזוגיות, אך נפרדו לאחר שנתיים.

ב-2019 יצאה מהארון כביסקסואלית וניהלה מערכות יחסים עם עדי כרמלי, משתתפת "המירוץ למיליון", ועם הראפרית הילה ניסימוב.

ב-2022 פרסמה כי אינה מעוניינת יותר לצאת עם נשים וב-2023 הייתה במערכת יחסים עם עומרי יניב, שנמשכה כ-7 חודשים.

ב-2024 פרסמה שהיא אינה בזוגיות.

== קישורים חיצוניים ==

* 
* 
* 

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי האח הגדול (ישראל)
קטגוריה:ביסקסואליות ישראליות
קטגוריה:ביסקסואלים ישראלים
קטגוריה:אנשי תקשורת להט"בים ישראלים
קטגוריה:להט"ביות ישראליות
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:בוגרות מכון אבני
קטגוריה:בוגרי מכון אבני
קטגוריה:ישראליות שנולדו ב-1991
קטגוריה:ישראלים שנולדו ב-1991
אבינועם אמונה

אבינועם אמונה (נולד בשנת 1980) הוא קצין בצה"ל בדרגת אלוף-משנה, המשמש מפקד המכללה לפיקוד טקטי. קודם לכן שימש מפקד חטיבה 810, מפקד עוצבת הגולן, מפקד יחידת מגלן ומפקד גדוד 101.

== ביוגרפיה ==
אמונה גדל בעיר רחובות למשפחה חילונית. התגייס לצה"ל בשנת 1998, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ומונה למפקד מחלקה, והשתתף בלחימה בדרום לבנון. לאחר מכן שימש כמפקד פלוגת מסלול בגדוד, והתחיל תהליך של חזרה בתשובה. בהמשך מונה למפקד הפלוגה המסייעת בגדוד 101, באינתיפאדה השנייה. במהלך מלחמת לבנון השנייה הצטרף ללחימה כקצין בחפ"ק גדוד 101. לאחר מכן מונה למפקד פלגת לוחמים ביחידת מגלן. בהמשך מונה לסגן מפקד יחידת מגלן. לאחר מכן שימש כמפקד מחזור בבא"ח צנחנים.

בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. באפריל 2014 מונה למפקד גדוד 101, והוביל אותו בין היתר במבצע שובו אחים ובמבצע צוק איתן. על פעילותו במבצע, עוטר הגדוד בפיקודו בצל"ש אלוף. את תפקידו סיים ביוני 2016. ב-31 ביולי 2016 מונה למפקד יחידת מגלן. במהלך התפקיד הוביל את היחידה בסדרה של מבצעים חשאיים מעבר לגבול במסגרת המב"ם. בתפקיד זה שימש עד שלהי מאי 2018.

ב-15 ביולי 2018 הועלה לדרגת אל"ם ומונה למפקד עוצבת הגולן, תפקיד אותו מילא עד 6 ביולי 2020.

בעקבות תחקיר על האירוע בו נפצע קשה חייל ביחידת מגלן כאשר קפץ מרכב על שיח כחלק ממסורת ביחידה, החליט הרמטכ"ל אביב כוכבי, במרץ 2021, שאמונה יינזף פיקודית וקידומו ייעצר בשנתיים, מאחר שבעת שכיהן כמפקד מגלן התרחש מקרה דומה אך הוא לא פעל באופן מספק לבירור העניין ולהפסקת המנהג<ref></ref><ref></ref>. לאחר ההחלטה, יצא ללימודים במכללה לביטחון לאומי בלונדון. ב-17 באוגוסט 2021 מונה למפקד המכללה לפיקוד טקטי, ב-12 בספטמבר 2021 מונה בנוסף להקים ולשמש כמפקד חטיבת החרמון.

ב-7 בספטמבר 2022 פורסם כי החליט לפרוש מצה"ל<ref></ref>.

באפריל 2023 פורסם כי נפגש עם השר לביטחון לאומי איתמר בן גביר, ללא ידיעת מפקדיו וללא קבלת אישור על כך. הפגישה עסקה במינויו האפשרי של אמונה, שהיה עתיד לפרוש תוך כחצי שנה מהצבא, לתפקיד מפקד "המשמר הלאומי". בעקבות זאת ננזף אמונה פיקודית על ידי מפקד המכללות הצבאיות.

ב-18 במרץ 2024, התפרסמה החלטת הרמטכ"ל הרצי הלוי שלא למנות את אמונה למפקד חטיבה סדירה.

ב-13 ביוני 2024 סיים את תפקידו כמפקד חטיבת החרמון (חטיבה 810).

אמונה עוסק בהקמת החטיבה החרדית בצה"ל תחת פיקודם של האלופים דוד זיני ויניב עשור<ref></ref>.

== חיים אישיים ==
אמונה נשוי לאורטל ואב לשבעה. מתגורר ברחובות.

== פרסומים ==
* 

== קישורים חיצוניים ==

* 
* 
* 

== הערות שוליים ==

קטגוריה:לוחמי יחידת מגלן
קטגוריה:מפקדי גדודים בחטיבת הצנחנים
קטגוריה:מפקדי יחידת מגלן
קטגוריה:מפקדי עוצבת הגולן
קטגוריה:מפקדי המכללה לפיקוד טקטי
קטגוריה:מפקדי חטיבת החרמון
קטגוריה:אלופי-משנה בצה"ל
קטגוריה:מורשעים בדין משמעתי בישראל
קטגוריה:רחובות: אישים
קטגוריה:ישראלים שנולדו ב-1980
קטגוריה:חרדים לאומיים
קטגוריה:חוזרים בתשובה
קטגוריה:קצרין: אישים
קטגוריה:חיילי צה"ל במלחמת חרבות ברזל
קטגוריה:חיילי צה"ל במלחמת לבנון השנייה
NSU Quickly

NSU Quickly הוא אופנוע קטן וקל, הידוע בישראל בכינוי "טוס טוס" (באנגלית מוגדר "Moped" ), מתוצרת יצרנית הרכב הגרמנית NSU אשר יוצר בין השנים 1953–1962.

יוצרו יותר ממיליון יחידות.

==דגמי NSU Quickly==
* "quickly-type-l", יוצרו 83,380 יחידות
* "Quickly N", יוצרו 539,793 יחידות
* "Quickly S", יוצרו 314,715 יחידות
* "Quickly Cavallino", יוצרו 21,584 יחידו
* "Quickly T", יוצרו 38,605 יחידות
* "Quickly TT", יוצרו 12,200 יחידות כולל דגם "K"
* "Quickly K"
* "Quickly S2", יוצרו 12,411 יחידות
* "Quickly S/23", יוצרו 28,435 יחידות
* "Quickly S2/23", יוצרו 22,322 יחידות
* "Quickly N/23", יוצרו 11,347 יחידות
* "Quickly F"

==NSU Quickly==
* מנוע בעירה פנימית
* תמסורת ידנית - 2 מהירויות
* תמסורת ידנית - 3 מהירויות (דגם "Quickly S/23")
* מהירות שיא - 40 קמ"ש
* התנעה - על ידי סיבוב הדוושות
* תכולת מכל דלק - 3.1 ליטר ומאוחר יותר 4.45 ליטר (לדגם "Quickly S")
* צריכת דלק - 2.5 ליטר ל-100 ק"מ

== תמונות ==
<gallery mode="packed" heights="140">
קובץ:NSU Quickly.jpg | דגם "NSU Quickly"
קובץ:Green NSU Quickly.JPG | דגם "NSU Quickly"
קובץ:QuicklyS.jpg | דגם "NSU Quickly"
קובץ:NSU Quickly Blau 01.jpg | דגם "NSU Quickly"
קובץ: QuicklyN56.jpg | דגם "NSU Quickly"
קובץ:16-56-31 0027 - klein.JPG | דגם "NSU Quickly", שנת 1957
קובץ:Technikmuseum Stade, 184.jpg | דגם "NSU Quickly"
קובץ:NSU Quickly 1961 01.jpg | דגם "NSU Quickly", שנת 1961
קובץ: QuicklyL.jpg | דגם "NSU Quickly" מודל "L"
</gallery>

==קישורים חיצוניים ==

* 
* 

==הערות שוליים==

קטגוריה:אופנועים
קטגוריה:כלי רכב שהושקו ב-1953
Quickly
איזבלה מאראגון, מלכת פורטוגל

איזבלה מאראגון, מלכת פורטוגל (בספרדית: Isabel de Aragón; 2 באוקטובר 1470 - 23 באוגוסט 1498), הייתה בתם של המלכים הקתוליים ואשתו של מנואל הראשון, מלך פורטוגל. אחראית לגירוש והשמדת יהדות פורטוגל.

==ביוגרפיה==
איזבלה נולדה ב-2 באוקטובר 1470 בדוניאס, פלנסיה, פרננדו השני, מלך אראגון ולאיזבלה הראשונה, מלכת קסטיליה. בילדותה נלחמו הוריה במלחמת הירושה הקסטיליאנית נגד בת דודתה חואנה, נסיכת קסטיליה, בתו של אנריקה הרביעי, מלך קסטיליה, אשר נתמכה על ידי אפונסו החמישי, מלך פורטוגל. בעוד הוריה נלחמו בפורטוגל, איזבלה נותרה בסגוביה, בעוד העיר הונחה תחת שליטתם של אנדרס דה קבררה ואשתו ביאטריס דה בובדילה. תושבי העיר, שלא היו מרוצים מהממשל הזה, קמו והתנפלו על העיר. איזבלה שהייתה אז בת 7 הייתה לכודה במגדל אלקאסאר זמן מה עד שאמה חזרה לסגוביה והשתלטה על המצב.

בשנת 1479 נחתם הסכם שלום בין הצדדים, ולפי ההסכם נאלצה איזבלה להתחתן עם אפונסו, נסיך פורטוגל, נכדו של אפונסו החמישי, מלך פורטוגל. בשנת 1490 נערך טקס הנישואין בין אפונסו, שהפך ליורש העצר הפורטוגזי בשנת 1481, בעת שהוכתר אביו כז'ואאו השני, מלך פורטוגל, ואיזבלה שהגיעה ב-19 בנובמבר אותה שנה לפורטוגל. הנישואים היו מוצלחים ואיזבלה התאהבה מאוד באפונסו, אולם ביולי 1491 נהרג אפונסו בתאונת רכיבה ואיזבלה חזרה לספרד. איזבלה התאבלה על מותו, והצהירה שלא תתחתן שוב. בשנת 1495 מת חמיה ז'ואאו השני, מלך פורטוגל, ואחיינו מנואל הראשון, מלך פורטוגל עלה לשלטון במקומו. עם עלותו לשלטון ביקש מנואל את ידה של איזבלה, ולבסוף היא התרצתה להתחתן עמו בתנאי שיגרש את כל היהודים מממלכת פורטוגל. מנואל הסכים לבקשה, ובספטמבר 1497 התחתנו השניים. על אף הבטחתו, לא גרש מנואל את היהודים בממלכתו אלא הטבילם לנצרות בכפייה.

באותה שנה מת אחיה חואן, נסיך אסטוריאס, ואיזבלה קיבלה את התואר נסיכת אסטוריאס. אחותה הצעירה חואנה ובעלה פיליפ, ארכידוכס אוסטריה טענו לזכותם על הכתר, ובשנת 1498 כונס בית המלוכה בסרגוסה כדי לדון בטענות הצדדים. איזבלה שהייתה בהריון מתקדם הגיעה לסרגוסה, וב-23 באוגוסט ילדה את בנה מיגל דה פאש, נסיך פורטוגל. אולם, תלאות הדרך הרעו את בריאותה, ובעקבות כך היא מתה שעות ספורות לאחר מכן. בשנת 1500 מת בנה מיגל, מה שסתם את הגולל על תקוותיו של מנואל לאחד תחתיו את כל ממלכות חצי האי האיברי.

בשנת 1500 נישא מנואל לאחותה, מריה מאראגון, מלכת פורטוגל, אשר ילדה לו עשרה ילדים, בהם ז'ואאו השלישי, מלך פורטוגל, שירש את הכתר אחרי אביו. בשנת 1580 כבש פליפה השני, מלך ספרד את פורטוגל, בשם טענת אמו איזבלה, נסיכת פורטוגל על הכתר, ופורטוגל נשארה תחת שליטת ספרד עד לשנת 1640.

==אילן יוחסין==

==קישורים חיצוניים==

קטגוריה:אצולה ספרדית
קטגוריה:ילידי 1470
קטגוריה:נפטרים ב-1498
מיכיל קרמר

מיכיל קרמר (בהולנדית: Michiel Kramer; נולד ב-3 בדצמבר 1988) הוא כדורגלן הולנדי המשחק בואלבייק בעמדת החלוץ.

==קריירת מועדונים==
קרמר גדל במחלקת הנוער של אקסלסיור רוטרדם, הממוקמת בעיר הולדתו.

בשנת 2006 החל את קריירת הבוגרים כאשר חתם בקבוצה בנאק ברדה. קרמר שיחק שנתיים בקבוצה הבוגרת, בעיקר בעונתו השנייה, וסיים את תקופתו עם 11 משחקי ליגה וללא שערים.

ביוני חתם בפולנדם. ב-4 בדצמבר 2009 הבקיע שלושער בניצחון 2-4 נגד אמן. שערו הראשון במשחק היה גם שערו הראשון בקריירה. בעונתו הרביעית במועדון עזר לקבוצה להגיע למקום השני כשהבקיע 22 שערים.

בקיץ חתם בדן האג. הוא הבקיע 7 שערים בעונתו הראשונה ו-17 בשנייה.

ב-7 באוגוסט 2015 עבר לפיינורד רוטרדם תמורת 1.5 מיליון יורו. 9 ימים לאחר מכן, קרמר ערך את הופעת הבכורה שלו בקבוצה במשחק הליגה נגד קמבור. בעונת זכה עם פיינורד באליפות ראשונה אחרי 18 שנים. ב-31 בינואר 2018 שוחרר מהקבוצה.

ב-12 בפברואר 2018 חתם קרמר בספרטה רוטרדם. ב-19 באפריל 2018 שוחרר מהקבוצה לאחר ההפסד 7-0 לויטסה ארנהם, משחק בו הורחק לאחר עבירה גסה שהובילה גם להשעיה משבעה משחקים נוספים.

ב-30 במאי 2018 עזב לראשונה את הולנד וחתם במכבי חיפה. ב-4 באוגוסט 2018 כבש את שער הבכורה שלו מול עירוני קריית שמונה במסגרת משחקי גביע הטוטו. ב-26 באוגוסט 2018 הורחק במשחק הליגה נגד מכבי תל אביב, לאחר שקילל את השופט. כתוצאה מכך הורחק משלושה משחקים בפועל.

ב-23 בינואר 2019 קרמר חתם באוטרכט. ב-31 ביולי 2019 חזר קרמר לדן האג וחתם לשנתיים.

ב-20 ביולי 2021 חתם קרמר בואלבייק.
==קישורים חיצוניים==

* 

==הערות שוליים==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:רוטרדם: כדורגלנים
קטגוריה:כדורגלני פולנדם
קטגוריה:כדורגלני נאק ברדה
קטגוריה:כדורגלני דן האג
קטגוריה:כדורגלני פיינורד
קטגוריה:כדורגלני אקסלסיור רוטרדם
קטגוריה:כדורגלני מכבי חיפה
קטגוריה:כדורגלני אוטרכט
קטגוריה:כדורגלני ואלבייק
קטגוריה:כדורגלנים זרים בישראל
קטגוריה:ספורטאים הולנדים בישראל
קטגוריה:הולנדים שנולדו ב-1988
לאונור מאוסטריה

לאונור מאוסטריה (בגרמנית: Eleonore von Österreich; 15 בנובמבר 1498 - 25 בפברואר 1558), הייתה בתו של פליפה הראשון, מלך קסטיליה והאשה של מנואל הראשון, מלך פורטוגל ופרנסואה הראשון, מלך צרפת.

==ביוגרפיה==
לאונור נולדה ב-15 בנובמבר 1498 בלוון, לפליפה הראשון, מלך קסטיליה, בנו של מקסימיליאן הראשון, קיסר האימפריה הרומית הקדושה, ולחואנה הראשונה, מלכת קסטיליה, בתם של פרננדו השני, מלך אראגון ואיזבלה הראשונה, מלכת קסטיליה, והייתה אחותם של קרל החמישי, קיסר האימפריה הרומית הקדושה ופרדיננד הראשון, קיסר האימפריה הרומית הקדושה.

בצעירותה הועלתה הצעה לחתנה עם הנרי השמיני, מלך אנגליה, אולם לבסוף הוא החליט להתחתן עם דודתה קתרין מאראגון, אלמנתו של אחיו ארתור, נסיך ויילס. לאחר מכן הועלו הצעות לחתנה עם לואי השנים עשר, מלך צרפת, פרנסואה מאנגולם, זיגמונט הראשון, מלך פולין ואנטואן, דוכס לורן, אולם אף אחת מההצעות הללו לא יצאו אל הפועל. בשנת 1517 ניהלה לאונור רומן עם פרידריך השני, הנסיך הבוחר מפפאלץ, אולם אחיה קרל, דוכס בורגונדיה גילה זאת וגירש את פרידריך מהחצר הקיסרית.

ב-16 ביולי 1518 התחתנה לאונור עם מנואל הראשון, מלך פורטוגל, ממנו נולדו לה שני ילדים, אולם הוא מת בשנת 1521 במפתיע ממחלת הדבר. ביולי 1523 התארסה לאונור עם שארל השלישי, דוכס בורבון, אולם הנישואים לא יצאו אל הפועל. בשנת 1526 התארסה לאונור עם פרנסואה הראשון, מלך צרפת, בעת שהיה שבוי בספרד, וב-4 ביולי 1530 נערך טקס הנישואין בפריז. ב-31 במאי 1531 נערך טקס הכתרתה כמלכת צרפת בבזיליקת סן-דני, אולם לא היה לה שום כוח פוליטי בחצר המלוכה. בשנת 1538 שימשה לאונור כמתווכת בין צרפת והאימפריה הרומית הקדושה, ובשנת 1544 שוב היא תיווכה בין אחיה קרל לבעלה.

בשנת 1547 מת בעלה פרנסואה, ובשנת 1548 עברה לאונור להתגורר בבריסל. לאחר התפטרות אחיה קרל מתפקיד הקיסר בשנת 1555 ליוותה אותו לאונור לספרד, וב-25 בפברואר 1558 היא מתה בטלאוורה לה ריאל.

==משפחתה==
ב-16 ביולי 1518 התחתנה לאונור עם מנואל הראשון, מלך פורטוגל, ממנו נולדו לה שני ילדים:
* קרלוש מפורטוגל (1520–1521)
* מריה מפורטוגל, דוכסית ויזאו (1521–1577)
ב-7 ביולי 1530 התחתנה לאונור בשנית עם פרנסואה הראשון, מלך צרפת, אך ממנו לא נולדו לה ילדים.

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:נשות מלכים צרפתים
קטגוריה:נשים צרפתיות במאה ה-16
קטגוריה:ילידי 1498
קטגוריה:נפטרים ב-1558
סטפני, נסיכת הוהנצולרן-זיגמרינגן

סטפני, נסיכת הוהנצולרן-זיגמרינגן (בגרמנית: Stephanie von Hohenzollern; 15 ביולי 1837 - 17 ביולי 1859), הייתה נסיכה גרמנית מבית הוהנצולרן-זיגמרינגן, ואשתו של פדרו החמישי, מלך פורטוגל.

==ביוגרפיה==
סטפני נולדה ב-15 ביולי 1837 בזיגמרינגן, לקרל אנטון, נסיך הוהנצולרן וליוזפינה, נסיכת באדן, בתם של קרל, הדוכס הגדול של באדן וסטפני דה בוארנה. אביה היה נצר לבית הוהנצולרן-זיגמרינגן, שהיה ענף קתולי של בית הוהנצולרן, ואחיה הקטן קרל הוכתר מאוחר יותר כמלך רומניה.

ב-29 באפריל 1858 התחתנה סטפני עם פדרו החמישי, מלך פורטוגל על ידי שליח, וב-18 במאי התקיים טקס הנישואין בליסבון. שנה מאוחר יותר, ב-17 ביולי 1859 מתה סטפני מדיפטריה ללא ילדים, ובשנת 1861 מת גם בעלה פדרו מכולרה ואחיו לואיש הראשון, מלך פורטוגל עלה לשלטון במקומו.

==אילן יוחסין==

==קישורים חיצוניים==

* 

קטגוריה:ילידות 1837
קטגוריה:בית הוהנצולרן
קטגוריה:נפטרות ב-1859
שושנה שושנה

שושנה שושנה בביצוע משנת 1998 של "חבורת זמר רן" בעיבודו של [[אילן נובקוביץ']]
"שושנה שושנה" הוא פזמון שכתב חיים חפר בזמן שירותו בפלמ"ח ללחן עממי איטלקי.

על פי הסברה, הרקע לכתיבת השיר הוא סיפור אוניית המעפילים "שבתאי לוז'ינסקי", שהצליחה להגיע לחופי ארץ ישראל בשנת 1947, בימי המנדט הבריטי. כשהגיעה האונייה לחוף ניצנים, פשטו כוחות בריטים על המקום. יהודים מן הסביבה הגיעו לאזור על מנת למנוע מן הבריטים לזהות את המעפילים שהגיעו עם האונייה. בסופו של דבר, גירשו הבריטים את המעורבים באירוע למחנה מעצר בקפריסין. שמה הקודם של האונייה לפני שנרכשה היה "סוזנה", וכינויה המנהלתי במוסד לעליה ב' היה "שושנה".

סביב השיר התהלכו סיפורים רבים וסברות שקישרו בין דמויות בשיר לאנשים קיימים. גם על השושנה שבשיר התהלכו אגדות. סברה אחת היא, ששושנה היה שמה של אשה שגרה בימי המנדט הבריטי בצפון תל אביב סמוך לחוף הים. כשהייתה אוניית מעפילים מגיעה לחוף הייתה משדרת את המידע למטה הפלמ"ח, ושם הקוד היה "שושנה". סברה אחרת קישרה את השיר לשושנה ספקטור, אלמנתו של צביקה ספקטור, מפקד ספינת כ"ג יורדי הסירה. הסברות בנויות על עובדות נכונות, אך אין כל הוכחה לקשר ביניהן לבין השיר<ref></ref>. 

השיר מתחיל בפזמון החוזר, במילים "שושנה שושנה". שלושת הבתים הראשונים מתארים שיט בספינה של אנשי הפלי"ם, בהם התגברות על סופה בים, מנהג הרמת כוסית בכל 13 לחודש והגעת ספינות משחית של הבריטים. הבית הרביעי מרמז על הבחורים הארצישראלים שגורשו יחד עם המעפילים למחנות קפריסין ("..עת שמוליק הגוץ לקפריסין הובא"), והבית החמישי מרמז על הורדת המעפילים והזעקת התושבים לספינה כדי למנוע את גירושה ("מסע הימים הגיע לסוף... ואז אל שושנה כל איש הסתער").

לאורך השנים ביצעו את השיר אורי זוהר, חבורת זמר רן, אריק איינשטיין, שושנה דמארי ויפה ירקוני.

== קישורים חיצוניים ==

* [https://www.gavisho.com/שושנה שושנה סוזנה שושנה] באתר האינטרנט של עופר גביש

== הערות שוליים ==

קטגוריה:שירי שושנה דמארי
קטגוריה:שירי יפה ירקוני
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:ההעפלה בתרבות ובאמנות
יחסי אזרבייג'ן–ניז'ר

יחסי אזרבייג'ן–ניז'ר הם היחסים הדיפלומטיים שבין הרפובליקה של אזרבייג'ן לבין הרפובליקה של ניז'ר.

היחסים הדיפלומטיים בין המדינות כוננו רשמית ב-10 באוקטובר 1995. ב-13 באוקטובר 2009, מנהל המחלקה של משרד התרבות של ניז'ר ביקר באזרבייג'ן כחלק מכנס ECO שנערך בבאקו, בירת המדינה.

== יחסים כלכליים ==
* בשנת 2016, שווי הסחורה שיוצאה מאזרבייג'ן לניז'ר הגיעה לסך 9.24 אלף דולר אמריקאי והיא כללה משחקים וכרטיסי וידאו, פירות טרופים, נפט מזוקק, שקיות אריזה, פרי הדר, תפוחים ואגסים ופירות נוספים. באותה שנה, שווי הסחורה שיוצאה מניז'ר לאזרבייג'ן הגיעה לסך 251 אלף דולר אמריקאי והיא כללה פוליאצטלים, תבלינים וצבעים.
* בשנת 2015, שווי הסחורה שיוצאה מאזרבייג'ן לניז'ר הגיעה לסך 2.53 אלף דולר אמריקאי והיא כללה מכונות לעיבוד אבנים. באותה שנה, שווי הסחורה שיוצאה מניז'ר לאזרבייג'ן הגיעה לסך 2.28 אלף דולר אמריקאי והיא כללה צבעים.

== ייצוג ==
* ניז'ר אינה מיוצגת באזרבייג'ן, הן בדרג השגרירות והן הדרג הקונסולרי.
* אזרבייג'ן אינה מיוצגת בניז'ר, הן בדרג השגרירות והן הדרג הקונסולרי.

== ראו גם ==
* יחסי אזרבייג'ן-אלג'יריה
* יחסי אזרבייג'ן-ניגריה
* יחסי אזרבייג'ן-מאלי

==קישורים חיצוניים==

== הערות שוליים ==
יחסי אזרבייג'ן–פרו

יחסי אזרבייג'ן–פרו הם היחסים הדיפלומטיים שבין הרפובליקה של אזרבייג'ן לבין הרפובליקה של פרו.

היחסים הדיפלומטיים בין המדינות כוננו רשמית ב-25 ביוני 1996. ב-1 ביוני 2005, הוקמה השגרירות האזרבייג'נית בלימה, בירת פרו. ב-2 באוגוסט 2012, שר החוץ האזרבייג'ני אלמר ממדיארוב ביקר בפרו. בין המדינות נחתמו 2 הסכמים דיפלומטיים.

== יחסים כלכליים ==
* בשנת 2016, שווי הסחורה שיוצאה מאזרבייג'ן לפרו הגיעה לסך 395 אלף דולר אמריקאי והיא כללה מחשבים, מחשבונים, משאבות נוזלים, מכונות חפירה, מכונות בעלות פונקציה אחת וחלקי רכב. באותה שנה, שווי הסחורה שיוצאה מפרו לאזרבייג'ן הגיעה לסך 136 אלף דולר אמריקאי והיא כללה סוודרים, חולצות, ענבים, פירות יבשים, פירות, ירקות, כוסמת, קוקוס, אגוזים, קשיו ועוד.
* בשנת 2015, שווי הסחורה שיוצאה מאזרבייג'ן לפרו הגיעה לסך 4.19 אלף דולר אמריקאי והיא כללה מכונות חפירה. באותה שנה, שווי הסחורה שיוצאה מפרו לאזרבייג'ן הגיעה לסך 28.1 אלף דולר אמריקאי והיא כללה ענבים, קטניות יבשות, כוסמת וקישוטי עץ.

== ייצוג ==
* אזרבייג'ן מיוצגת בפרו על ידי שגרירות שהיא מחזיקה בלימה, בירת פרו.
* פרו מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.

== ראו גם ==
* יחסי אזרבייג'ן-מקסיקו
* יחסי אזרבייג'ן-אנטיגואה וברבודה

==קישורים חיצוניים==

== הערות שוליים ==
יחסי אזרבייג'ן–ונצואלה

יחסי אזרבייג'ן–ונצואלה הם היחסים הדיפלומטיים שבין הרפובליקה של אזרבייג'ן לבין הרפובליקה הבוליברית של ונצואלה. ונצואלה הכירה בעצמאות אזרבייג'ן ב-9 בינואר 1992. היחסים הדיפלומטיים בין המדינות כוננו ב-12 במאי 1995.

== יחסים כלכליים ==
* בשנת 2015, שווי הסחורה שיוצאה מוונצואלה לאזרבייג'ן הגיעה לסך 7.02 מיליון דולר אמריקאי והיא כללה תחמוצת אלומיניום. באותה שנה, שווי הסחורה שיוצאה מאזרבייג'ן לוונצואלה הגיעה לסך 56.8 אלף דולר אמריקאי והיא כללה משאבות נוזל, אביזרי חשמל, מוטות חשמל, ציוד לסיקור, מכשירי מדידה של גזים ונוזלים, מתכת ועוד.
* בשנת 2014, שווי הסחורה שיוצאה מוונצואלה לאזרבייג'ן הגיעה לסך 4.64 מיליון דולר אמריקאי והיא כללה תחמוצת אלומיניום. באותה שנה, שווי הסחורה שיוצאה מאזרבייג'ן לוונצואלה הגיעה לסך 5.27 אלף דולר אמריקאי והיא כללה חוטים מבודדים, מכונות חפירה וכלי יד.

== ייצוג ==
* ונצואלה מיוצגת באזרבייג'ן בדרג השגרירות על ידי שגרירות שהיא מחזיקה בבאקו, בירת המדינה.
* אזרבייג'ן אינה מיוצגת בוונצואלה, הן בדרג השגרירות והן בדרג הקונסולרי.

== ראו גם ==
* יחסי אזרבייג'ן-פרו
* יחסי אזרבייג'ן-קובה
* יחסי אזרבייג'ן-מקסיקו

==קישורים חיצוניים==

== הערות שוליים ==
קאל אורקו

[[טביעות רגליים של דמויי זאורופודים בקאל אורקו]]
קאל אורקו (Cal Orcko) הוא אתר פלאונטולוגי השוכן ליד העיר סוקרה בבוליביה. באתר קיר תלול עם אלפי טביעות רגליים של דינוזאורים. אורכו של האתר הוא 1,200 מטר וממוקם על צוק בעל שיפוע של 73 מעלות המתנשא לגובה של 80 מטר. מזוהים בו כיום טביעות רגליים של לפחות שמונה מיני דינוזאורים מתקופת הקרטיקון העליון.

==קישורים חיצוניים==

<div class="mw-content-ltr">
* [http://whc.unesco.org/en/tentativelists/1816/ Tentativ List World Heritage]
* [http://www.nmb.bs.ch/forschung/forschung-geowissenschaften/projekt-dinosaurierspuren-bolivien.htm Universiteit Basel]
* [http://www.nmb.bs.ch/forschung/forschung-geowissenschaften/projekt-cal-orcko.htm Project tbv Toerisme universiteit Basel]
</div>

==הערות שוליים==

קטגוריה:אמריקה הדרומית: אתרים פלאונטולוגיים
קטגוריה:בוליביה
פסגת צ'ימני (קנדה)

פסגת צ'ימני (באנגלית: Chimney Peak - מילולית "פסגת ארובה") היא הר ברכס בואו, בהרי הרוקי הקנדיים, הממוקם על קו פרשת המים של אמריקה, ובשל כך ממוקם על הגבול (העובר באזור זה לאורך קו פרשת המים) בין פרובינציית אלברטה ופרובינציית קולומביה הבריטית שבקנדה.

ההר, שגובהו 3,002 מטרים מעל פני הים, והוא מתנשא 137 מטרים מעל סביבתו, ממוקם דרומית להר קוואדרה, וצפונית-מערבית להר וימפר.

==היסטוריה==
===מקור השם===
שמו של ההר ניתן בשנת 1910 על ידי ט.ג. לונגסטף (T.G. Longstaff) וקפטן אי. או וילר (E.O. Wheeler), אשר היו הראשונים שטיפסו על ההר (בשנה זו), משהם טיפסו דרך בקע דמוי ארובה בצלע ההר.

שם ההר אומץ רשמית ב-31 במרץ 1919.

===הטיפוס על ההר===
כאמור, לונגסטף ווילר היו הראשונים שטיפסו על ההר בשנת 1910.

== קישורים חיצוניים ==

* [https://apps.gov.bc.ca/pub/bcgnws/names/5866.html פסגת צ'ימני] באתר ממשלת קולומביה הבריטית
* [http://www4.rncan.gc.ca/search-place-names/unique/IAMJS פסגת צ'ימני] באתר ממשלת קנדה
* [http://www.albertawow.com/hikes/Boom_Lake/Boom_Lake.htm פסגת צ'ימני] באתר albertawow
* [http://www.peakfinder.com/peaks/261 פסגת צ'ימני] באתר peakfinder
* [https://mapcarta.com/24188508 תצלום לוויין של פסגת צ'ימני]
* [http://www.viewweather.com/w633444-weather-forecast-for-chimney_peak-alberta.html מזג אוויר עדכני בפסגת צ'ימני]
** [https://www.mountain-forecast.com/peaks/Chimney-Peak/forecasts/3002 תחזית מזג אוויר עדכנית עבור פסגת צ'ימני - לפי גבהים]

==הערות שוליים==

צ'ימני
צ'ימני
צ'ימני
צ'ימני
הר וימפר (הרי הרוקי הקנדיים)

הר וימפר (באנגלית: Mount Whymper) הוא הר בהרי הרוקי הקנדיים, בשטח הפארק הלאומי קוטניי, בפרובינציית קולומביה הבריטית שבקנדה.

גובהו של ההר 2,844 מטרים מעל פני הים, והוא מתנשא לגובה 263 מטרים מעל סביבתו.

ההר ממוקם בסמוך למעבר ורמיליון. 

==היסטוריה==
===מקור השם===

ההר נקרא על שם מטפס ההרים הראשון שהעפיל לפסגת ההר - האלפיניסט האנגלי, מגלה הארצות והסופר אדוארד וימפר (שהיה מטפס ההרים הראשון שהעפיל לפסגת המטרהורן בהרי האלפים). השם אומץ רשמית ב-14 בינואר 1909.

(בקולומביה הבריטית הר נוסף (הר וימפר), הקרוי על שם אחיו של אדוארד - פרדריק וימפר.)

===הטיפוס על ההר===

בשנת 1901, וימפר ועימו ארבעה מדריכי טיפוס: ג'וזף בוסוני (Joseph Bossoney), כריסטיאן קאופמן (Christian Kaufmann), כריסטיאן קלוקר (Christian Klucker), וג'יימס פולינגר (James Pollinger) היו הראשונים שהעפילו לפסגת ההר (באותה עת נקרא ההר "הר לפרוי" (Mount Lefroy)- שם שניתן להר על ידי משלחת פאליסר; השם שונה על מנת לכבד את המטפסים). הטיפוס בוצע במימון חברת הרכבת הקנדית-פסיפית, במטרה לעודד תיירות טיפוס הרים באזור.

==לקריאה נוספת==
<div class="mw-content-ltr">• Gerry Shea, [https://books.google.co.il/books?id=R5th17LIQLAC&pg=PA188&lpg=PA188&dq=Mount+Whymper&source=bl&ots=dbykN9pCX_&sig=wxlDx-gg7v68glBb-I3h7XCAjwA&hl=en&sa=X&ved=0ahUKEwiR0r328MnbAhWEhSwKHdRqCNU4HhDoAQgtMAM#v=onepage&q=Mount%20Whymper&f=false Mountain Treks in British Columbia], PP 188 - 189</div>

<div class="mw-content-ltr">• Emerson Sanford, Janice Sanford Beck, [https://books.google.co.il/books?id=CjEPWlrcs2IC&pg=PA102&lpg=PA102&dq=whymper+canadian+pacific+railway&source=bl&ots=0GjXNFohEl&sig=AFCqcETJu4HCC0mB2CyNEn29w_0&hl=ca&sa=X&ei=sf_JT_IuiKaEB6OHweQP&redir_esc=y#v=onepage&q=whymper%20canadian%20pacific%20railway&f=false Historic Hikes in Northern Yoho National Park], P 102</div>

== קישורים חיצוניים==
* [http://apps.gov.bc.ca/pub/bcgnws/names/22078.html הר וימפר] באתר ממשלת קולומביה הבריטית
* [https://mapcarta.com/24512082 תצלום לוויין של הר וימפר]
* [https://www.summitpost.org/mount-whymper/152808 הר וימפר] באתר summitpost
* [https://web.archive.org/web/20180612143356/https://www.peakware.com/peaks.php?pk=353 הר וימפר] באתר peakware
* [http://www.peakfinder.com/peaks/1526 הר וימפר] באתר peakfinder
* [https://web.archive.org/web/20180612142840/https://www.trailpeak.com/index.jsp?con=trail&val=12090 תיאור ומפת מסלול הטיפוס לפסגת הר וימפר] באתר trailpeak
* [http://www.on-top.ca/Outings/2012/Mount-Whymper-September-2012.html תצלומי טיפוס על הר וימפר]
* 

==הערות שוליים==

וימפר
וימפר
וימפר, אדוארד
הר וימפר (האי ונקובר)

הר וימפר (באנגלית: Mount Whymper) הוא הר הממוקם על האי ונקובר, ברכסי האי ונקובר, במערב פרובינציית קולומביה הבריטית שבקנדה.

גובהו של ההר 1,539 מטרים מעל פני הים, והוא מתנשא לגובה של 889 מטרים מעל סביבתו. 

ההר הוא הנקודה הגבוהה ביותר בקנדה, מדרום לקו הרוחב 49. 

ההר ממוקם בין מוצאו של נהר צ'מאינוס ונהר נאנאימו הדרומי, כ-14 קילומטרים צפונית למפרץ האנימון.
== היסטוריה ==
===מקור השם ===
שמו של ההר ניתן לו בשנת 1864 והוא נקרא על שם פרדריק וימפר, אשר יחד עם רוברט בראון, השתתף במשלחת החקר של האי ונקובר. השם אומץ רשמית ב-6 במאי 1910.

(בקולומביה הבריטית הר נוסף (הר וימפר), הקרוי על שם אחיו של פרדריק - אדוארד וימפר)

==קישורים חיצוניים ==
* [http://apps.gov.bc.ca/pub/bcgnws/names/22079.html הר וימפר] באתר ממשלת קולומביה הבריטית
* [http://www.summitsearch.org/places/mount-whymper הר וימפר] באתר summitsearch
* [https://www.summitpost.org/mt-whymper/439368 הר וימפר] באתר summitpost
* [http://www.peakbagger.com/peak.aspx?pid=762 הר וימפר] באתר peakbagger
* [https://www.mountain-forecast.com/peaks/Mount-Whymper-Vancouver-Island/forecasts/1539 תחזית מזג אוויר עדכנית עבור הר וימפר]
* [https://www.yr.no/place/Canada/British_Columbia/Mount_Whymper~6083201/ תחזית מזג אוויר עדכנית להר וימפר]
** [https://www.yr.no/place/Canada/British_Columbia/Mount_Whymper~6083201/statistics.html סטטיסטיקות מזג אוויר עבור הר וימפר]

==הערות שוליים==

וימפר, פרדריק
וימפר, פרדריק
וימפר, פרדריק
אגוסטינה קורדובה

אגוסטינה קורדובה (בספרדית Agostina Cordova; נולדה ב-24 באוקטובר 1985) היא שחקנית ודוגמנית ארגנטינאית.

== ביוגרפיה ==
בשנת 2003 הייתה בזוגיות עם ניקולס קברה לאחר מכן נפרדו. בשנת 2005 ניהלה מערכת יחסים עם גוסטבו מסקרדי. בשנת 2006 ניהלה מערכת יחסים עם שחקן הטניס חוזה אקוסו ב-2014 הם נפרדו. בשנים 2015-2016 ניהלה מערכת יחסים עם גסטון סופריטי. משנת 2016 מנהלת מערכת יחסים עם חואן שטינברג

== קריירה בטלוויזיה ==
את הקריירה החלה בשנת 2003 בטלנובלה Dr Amor (ד"ר אהבה") בתפקיד ולרייה. בשנת 2004 השתתפה בסיטקום La niñera ("המטפלת) בתפקיד מאגי לארודה. בשנת 2005 שיחקה בטלנובלה Los Roldán (לוס רודלן) בתפקיד קמילה לצד חימנה ברון בשנת 2006 שיחקה בטלנובלה של כריס מורנה אלמה פיראטה לצד מריאנו מרטינס, ניקולס ואסקס, וחוליה קאלבו בתפקיד קנדלריה פאגליו. בשנת 2007 השתתפה בתוכנית של סוסנה חימנז. בשנת 2008 שיחקה בסדרה הספרדית Aquí no hay quien viva (כאן אף אחד לא חי) בתפקיד דיאנה בשנת 2009 חזרה לעבוד עם כריס מורנה ושיחקה בעונה השלישית של כמעט מלאכים לצד אמיליה אטיאס חימנה ברון אאוחניה סוארס ומריאנה אספוסיטו בתפקיד סול. בשנת 2010 שיחקה בטלנובלה Botineras בתפקיד קנדי לצד ניקולס קברה בשנת 2011 שיחקה בטלנובלה Los Únicos ("הייחודיים") לצד מריאנו מרטינס, אאוחניה סוארס וחימנה ברון בתפקיד ביאנקה בלה. באותה שנה שיחקה בתפקיד אורח בסדרה סוניקס. בשנת 2015 שיחקה בסדרה el otro no todo es lo que ves (השני שאותו לא רואים) בתפקיד דניאלה דה פליפו. באותה שנה שיחקה בסדרה Caminos de Guanajuato (דרכים של גואנחואטו) בתפקיד קרולינה. בשנת 2017 שיחקה בטלנובלה Quiero vivir a tu lado (אני רוצה לחיות לצידך) לצד חימנה ברון בתפקיד סולנה

== קריירה בקולנוע ==
* 2011 -Güelcom -מירנה
* 2012 -Amor a mares ("אהבת הימים") אנאליה
* 2014 -El otro: no todo es lo que ves (האחר שאותו לא רואים) דניאלה דל פליפו
* 2015-Expediente Santiso
* 2017 - Ley primera- מירנדה

{| class="wikitable"
|+
!שנה
!סדרה
!דמות
!הערות
|-
|2003
|ד"ר אהבה
|ולרייה
|דמות משנה
|-
|2004
|המטפלת\La niñera
|מאגי
|דמות ראשית
|-
|2005
|לוס רודלן\Los rodlan
|קמילה
|דמות משנה
|-
|2006
|אלמה פיראטה
|קנדלריה פאגליו
|דמות משנה
|-
|2007
|הקרקס של הכוכבים ( סוזנה גימנז )
|עצמה
|משתתפת
|-
|2008
|כאן אף אחד לא חיי\Aquí no hay quien viva
|דיאנה
| -
|-
|2009
|כמעט מלאכים
|סול אגירה
|דמות ראשית
|-
|2010
|Botineras
|קנדי
|דמות ראשית
|-
|2011
|הייחודיים
|ביאנקה בלה
|דמות משנה
|-
|2011
|Historias de la primera vez
|פאולה
|דמות אורחת
|-
|2015
|השני שאותו לא רואים\el otro no todo es lo que ve
|דניאלה דה פליפו
| --
|-
|2015
|Caminos de Guanajuato (דרכים של גואנחואטו)
|קרולינה
| --
|-
|2017
|Quiero vivir a tu lado (אני רוצה לחיות לצידך)
|סולנה
|דמות משנית
|}

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:דוגמניות ארגנטינאיות
קטגוריה:ארגנטינאיות שנולדו ב-1985
קטגוריה:ארגנטינאים שנולדו ב-1985
מרדכי טברסקי מלויעב

רבי מרדכי טברסקי (מלויעב) (ה'ת"ר - י"ד בכסלו ה'תרס"ו) נכדו של רבי אהרן טברסקי, האדמו"ר השלישי מצ'רנוביל, בנו בכורו של בנו הגדול רבי מנחם נחום. היה אדמו"ר בלויעב ובשדה לבן.

== תולדותיו ==
נולד בצ'רנוביל בתחילת שנת ה'ת"ר לרבי רבי מנחם נחום טברסקי ולגיטל בתו של רבי ישראל מליטשניץ חתנו של ה"אוהב ישראל" מאפטא. נישא ללאה בת שבע בתם של רבי שמואל אשכנזי ושל זוגתו המפורסמת רחל.

== הנהגתו == 
עם פטירת אביו בדמי ימיו בכ"ז בשבט ה'תרל"א, מונה על ידי סביו רבי אהרן מצ'רנוביל למגיד ואדמו"ר בלויעב שבפלך מינסק כשסביו אף נסע לשבות עימו את שבתו הראשונה שם, בלויעב שימש כ-33 שנים באדמורו"ת. אחרי פטירת סבו אלפים מחסידי בית צ'רנוביל הסתופפו בצילו, והתפרסם לפועל ישועות גדול וללוחם גדול בהשכלה, והיה מוערך על צדיקי דורו.

== פטירתו וקברו ==
בשנת תרס"ה כשנה לפני פטירתו נחלש ועל כן עבר לשדה לבן שבבלארוס שהייתה עיר מתקדמת יותר בתנאי הרפואה והנהיג שם את חצירו.
ביום ג' י"ד בכסלו תרס"ו נפטר שם, ואוהל הוקם על קברו בבית הקברות שדה לבן.

במשך שנים רבות לא נודע מקום קברו עד שבשנת תשס"ב אותר ושוקם הקבר על ידי חסידי טשרנוביל בסיועו של הרב נפתלי צבי הלפרין רב הקהילה בירושלים, ואף נערך בחודש כסלו תשס"ג מסע של נכדו האדמו"ר מנחם נחום טברסקי עם חסידים רבים לרגל חנוכת הציון.

== צאצאיו ==
כל עשרת בניו וחתניו כיהנו כאדמורי"ם:

*בנו האדמו"ר רבי אברהם יהושע העשיל טברסקי מלויעב
*בנו האדמו"ר רבי ברוך בן ציון טברסקי מלויעב אומאן
*בנו האדמו"ר רבי שלום יוסף טברסקי מלויעב שדה לבן
*בתו צפורה ברכה, אשת האדמו"ר רבי ירחמיאל משה הופשטיין מקוז'ניץ
*בתו חיה שרה, אשת האדמו"ר רבי יצחק הלוי פיצ'ניק (השני) מברזנה
*בתו בתיה רבקה, אשת האדמו"ר רבי אברהם פנחס ספרד מקיניוב אוסטראה - ארצות הברית
*בתו מירל, אשת האדמו"ר רבי ישראל שמואל נייהוז (השני) מטומשוב - חלם (נרצחו בשואה) 
*בתו מרים, אשת האדמו"ר רבי יצחק מאיר מרשקוב זי"ע (נרצחו בשואה) 
*בתו נחמה פעריל, אשת אחיינו האדמו"ר רבי אהרן מנחם נחום טברסקי מאזרניץ קשינוב (נרצחו בשואה) 
*בתו חנה, אשת האדמו"ר רבי אברהם יעקב מבויאן לבוב (נרצחו בשואה)

==קישורים חיצוניים==
* 

==הערות שוליים==

קטגוריה:אדמו"רי בית צ'רנוביל
קטגוריה:רבנים רוסים
קטגוריה:רבנים בלארוסים
קטגוריה:ילידי 1840
קטגוריה:נפטרים ב-1905
אורן שמחה

אורן שמחה (נולד בשנת 1979) הוא קצין בצה"ל בדרגת אלוף-משנה. שימש כמפקד חטיבת הנח"ל, מפקד עוצבת הגולן, מפקד חטיבת עציוני ומפקד גדס"ר נח"ל.

== ביוגרפיה ==
שמחה נולד וגדל בקיבוץ נצר סרני, למד בבית הספר המקומי, בוגר מחזור מ"ה. התגייס לצה"ל בשנת 1998, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד צוות. לאחר מבצע חומת מגן השתתף בלחימה כנגד הטרור הפלסטיני באינתיפאדה השנייה. במהלך מלחמת לבנון השנייה השתתף בין היתר במבצע יער הנגב. לאחר מספר תפקידי פיקוד בשייטת, עבר לחטיבת הנח"ל ומונה למפקד פלחה"ן נח"ל בין השנים 2006–2007. לאחר מכן יצא ללימודים בפו"ם.

לאחר שהועלה לדרגת סא"ל מונה למפקד פלגת לוחמים בשייטת 13, ושירת בתפקיד עד שנת 2016. הוא הוביל אותה בין היתר במבצע צוק איתן. במהלך המבצע הוביל כוח להשמדת מתחם חמאס ששכן לחופי עזה ממנו נורו רקטות ארוכות טווח לעבר חדרה. לאחר מכן מונה למפקד גדס"ר נח"ל, ושירת בתפקיד בין השנים 2016–2018. ב-21 במרץ 2018 הועלה לדרגת אל"ם ומונה למפקד חטיבת עציוני, תפקיד אותו מילא עד 11 ביוני 2020. ב-6 ביולי 2020 מונה למפקד עוצבת הגולן, תפקיד בו שירת עד 23 באוגוסט 2021. ב-1 בספטמבר 2021 מונה למפקד חטיבת הנח"ל, ב-28 במאי 2023 יצא ללימודים בחו"ל.

== חיים אישיים ==
שמחה נחשב כחבר קיבוץ ומתגורר בקיבוץ נצר סרני, נשוי למירב שמחה, עובדת סוציאלית במקצועה, ואב לשלושה. בעל תואר ראשון בפוליטיקה וממשל מהמרכז הבינתחומי הרצליה, ותואר שני בלימודי ביטחון מאוניברסיטת חיפה.

לאורן שלושה אחים כאשר אחיו הבכור הוא ליאור שמחה, מזכ"ל התנועה הקיבוצית.

== קישורים חיצוניים ==

* 
* 

== הערות שוליים ==

קטגוריה:לוחמי שייטת 13
קטגוריה:מפקדי גדודים בחטיבת הנח"ל
קטגוריה:מפקדי חטיבת עציוני
קטגוריה:מפקדי עוצבת הגולן
קטגוריה:מפקדי חטיבת הנח"ל
קטגוריה:אלופי-משנה בצה"ל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:נצר סרני: אישים
קטגוריה:ישראלים שנולדו ב-1979
שומר החומות (שיר)

"שומר החומות" הוא פזמון עברי שכתב דן אלמגור, הלחין בני נגרי ובוצע לראשונה ב-1977 על ידי צוות הווי פיקוד המרכז עם הסולן יואל לרנר. במאי 2021, על רקע מבצע שומר החומות, הוסיף אלמגור בית חדש לשיר.

==הופעת השיר==
השיר יצא לאור בשנת 1977 במסגרת התוכנית "שירי ירושלים" של צוות הווי פיקוד מרכז. הוא יצא כתקליט שדרים נוסף על שני שירים נוספים שהוציא הצוות, אך לא נכלל בתקליט. (כשנה לאחר מכן פורק הצוות בשל החלטתו של הרמטכ"ל רפאל איתן לפרק את הלהקות הצבאיות).

צוות הווי פיקוד מרכז ביצע את השיר בתוכנית הטלוויזיה "עוד להיט" בערוץ הראשון. בשניות הראשונות של הסרטון נראה מגיש התוכנית דורי בן זאב עולה על סולם לבוש במדי צה"ל, מזיז את שפתיו ושר, כאשר ברקע נשמע קולו של הסולן יואל לרנר. לאחר מספר שניות מוסטת המצלמה לעבר הזמר. בין זמרות הליווי בשיר הייתה מזי כהן.

==הכרה וגרסאות כיסוי==
השיר צעד במצעדי הפזמונים של גלי בצה"ל במשך 27 שבועות מתוכן שבועיים במקום ראשון והוא הגיע למקום השני במצעד הפזמונים השנתי לשנת תשל"ח של גלי צה"ל.

בשנת 2016 הוציא הזמר ליאור פרחי גרסת כיסוי לשיר, במסגרת אלבום שכלל חידושים לקלאסיקות ישראליות.

ב-12 במאי 2021, על רקע מבצע שומר החומות שערך צה"ל ברצועת עזה וירי הרקטות מעזה לעבר ישראל, חיבר אלמגור בשבתו במקלט בית נוסף לשיר.

==תוכן השיר==
השיר מדבר על חייל השומר על חומות העיר העתיקה בירושלים במסגרת שירותו הצבאי. החייל מציין שכאשר היה בבית הספר דקלם את הפסוק מספר ישעיהו "על חומותיך ירושלים הפקדתי שומרים" ().

בשיר הרמז נוסף מספר ישעיהו: "שומר מלילה מה מליל" ().

בשיר תיאורים מן הסביבה: השוק, קולות רוכלים ועגלות, וכן קולות של מואזין הנשמע ברקע. בשיר מביע החייל שאיפה ליום שיגיע השלום ובו "לא נזדקק עוד לשומרים".

==קישורים חיצוניים==
* 
* 
* 
* 
* עופר גביש, [https://www.gavisho.com/שומר-החומות שומר החומות (אני עומד על החומה)], באתר עופר גביש אירועי זמר

==הערות שוליים==

קטגוריה:שירי 1977
קטגוריה:שירי להקות צבאיות
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי בני נגרי
קטגוריה:שירים על חיילים
קטגוריה:שירים על ירושלים
קטגוריה:המקרא בתרבות ובאמנות
קטגוריה:חומות ירושלים
קטגוריה:מבצע שומר החומות
הגלקסיה הננסית משאבה

הגלקסיה הננסית משאבה היא גלקסיה ננסית, שמסווגת לפעמים כגלקסיה לא-סדורה ולפעמים כגלקסיה אליפטית, ושנמצאת בקבוצת הכוכבים משאבה במרחק של כ-4.4 מיליון שנות אור ממערכת השמש, סמוך לקצה של הקבוצה המקומית. בסביבת הגלקסיה נמצאות גם NGC 3109, גלקסיית סקסטנט A וגלקסיית סקסטנט B שמהוות ביחד תת-קבוצה של גלקסיות שנקראת קבוצת NGC 3109 או קבוצת משאבה - סקסטנט. גלקסיות הקבוצה נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (הגלקסיה הננסית משאבה היא במרחק של 5.6 מיליון שנות אור) וחלק מהחוקרים רואים בה קבוצת גלקסיות נפרדת מהקבוצה המקומית, כך ששייכותה של הגלקסיה הננסית משאבה לקבוצה המקומית מוטלת בספק. לגלקסיה בהירות נראית מדרגה 15.2 והיא התגלתה בשנת 1997 על ידי האסטרונומים אלן וייטינג, מייק אירווין וג'ורג' האו בתמונות של המצפה האירופי הדרומי. הגלקסיה נמצאת כ-6.3 מעלות מצפון-מערב לכוכב העמום α במשאבה וכ-1.2 מעלות מדרום לגלקסיה NGC 3109. מכיוון שהמרחק של שתיהן ממערכת השמש דומה, מרחק זוויתי זה שקול למרחק של כ-135,000 שנות אור ביניהן, כך שהן קרובות יחסית וייתכן שהן קשורות כבידתית זו לזו.

==מאפיינים==
גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-2,560 שנות אור, מסתה מוערכת בכ- מסות שמש, כ-100 מיליוניות ממסת שביל החלב, אך מסת הכוכבים הנראים שבה היא רק כ- מסות שמש ובנוסף יש בה כמות קטנה של מימן נייטרלי שמסתו מוערכת בכ-. שאר מסת הגלקסיה, כ-95%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 1.2 מיליון מעוצמת ההארה של השמש והמתכתיות הממוצעת של כוכבי הגלקסיה נמוכה למדי ועומדת על כ-2.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב. למרות שאוכלוסיית כוכבי הגלקסיה היא זקנה יחסית, בחלקה המרכזי נמצא ריכוז של כוכבים צעירים יחסית שגילם הוא לכל היותר עשרות מיליוני שנים, כך שבמרכז הגלקסיה עדיין מתרחשת יצירה של כוכבים חדשים. דבר זה מאפיין יותר גלקסיות לא-סדורות ננסיות לעומת גלקסיות אליפטיות ננסיות שבהן בדרך כלל כמעט שאין גז מימן חופשי ויצירה של כוכבים, ולכן היא מסווגת גם כגלקסיה לא-סדורה, למרות שעל פי צורתה היא גלקסיה אליפטית ננסית.

==קישורים חיצוניים==

* 

==הערות שוליים==

משאבה
משאבה
נבחרת דנמרק בכדורגל חופים

הנבחרת הלאומית של דנמרק בכדורגל חופים מייצגת את דנמרק בתחרויות כדורגל חופים בינלאומיות ונמצאת בפיקוחה של התאחדות הכדורגל הדנית. ההתאחדות הדנית החליטה לחכות לפני שהייתה מזוהה עם נבחרת כדורגל חופים רשמית משלה. למרות זאת, הנבחרת מוכרת על ידי ארגון כדורגל החופים העולמי (BSWW) ומאפשר לנבחרת להתחרות בטורנירים של הארגון.

דנמרק ערכה הופעה מוקדמת בסצנת כדורגל החופים הבינלאומית כשהתחרתה בגביע העולם בכדורגל חופים בשנת 1996, כשסיימה במקום השישי מתוך שמונה. למרות זאת, הנבחרת לא התחרתה בטורנירים בינלאומיים במשך 17 השנים הבאות עד לשנת 2013, שבה לקחה חלק בטורניר בשוודיה. בשנת 2016, דנמרק התחייבה לראשונה למספר תחרויות כדורגל חופים וערכה את הבכורה שלה באליפות אירופה ובמוקדמות גביע העולם.

==הסגל הנוכחי==
סגל נכון לאליפות אירופה בכדורגל חופים 2017

מאמן: רבה האגינס

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || - || - || - || - || - || - || - || - || - || -
|-
| 2009 || - || - || - || - || - || - || - || - || - || -
|-
| 2011 || - || - || - || - || - || - || - || - || - || -
|-
| 2013 || - || - || - || - || - || - || - || - || - || -
|-
| 2015 || - || - || - || - || - || - || - || - || - || -
|-
| 2017 || - || 3 || 0 || 0 || 0 || 3 || 4 || 22 || 18- || 0
|-
| 2019 || - || - || - || - || - || - || - || - || - || -
|-
!סך הכל || 1/7 || 3 || 0 || 0 || 0 || 3 || 4 || 22 || 18- || 0
|}

==הישגים==
;גביע העולם בכדורגל חופים
* מקום שישי (1): 1996

==קישורים חיצוניים==
* [https://www.beachsoccer.com/teams/Denmark דף הנבחרת] באתר הרשמי של כדורגל החופים
* [http://bsrussia.com/profiles/teams/303 דף הנבחרת] באתר הרשמי של כדורגל החופים 

דנמרק
כדורגל חופים
קטגוריה:דנמרק: כדורגל
מוזדוק

מוזדוק (ברוסית: Моздок; באוסטית: Мæздæг , מזדג) היא עיר ברוסיה ברפובליקת צפון אוסטיה - אלניה ממוקמת על הגבול עם מחוז סטברופול. היא העיר השנייה בגודלה ברפובליקת צפון אוסטיה. פירוש השם מוזדוק בשפה הקברדינית "יער צפוף".

העיירה נחשבת לנקודה המזרחית ביותר אליה הגיעו כוחות הורמאכט ובכך לנקודה המזרחית ביותר בשטח הכיבוש הנאצי.

== היסטוריה ==
בשנת 1749 אחד מהדוכסים המוסלמים (קניאז) של הקברדה החליט לקבל את הדת הנוצרית, ולשנות את שמו לאנדריי איוונוב קנצ'וקין . לשם כך הוא נדד עם אנשיו צפונה, ויסד את הנסיכות של מוזדוק. בחלוף השנים בעיר התיישבו מאות משפחות של קוזאקים. לאחר כיבוש וסיפוח הקווקז על ידי האימפריה הרוסית, העיר מוזדוק הפכה לאחד מתוך חמשת המרכזים האדמיניסטרטיביים של פלך הקווקז וכך למעשה משכה אליה תושבים חדשים מכול הלאומים.

היישוב היהודי בעיר היה דל, אך בדומה לאוכלוסיית העיר היה גם כן רבגוני. קהילות ממערב אוקראינה ופולין התיישבו בעיר לאחר מלחמת העולם הראשונה. כמו כן, היו גם משפחות של יהודים הרריים שלרוב הגיעו מאזור צ'צ'ניה לאחר רדיפות ובזיזות של המקומיים. בנוסף קהילה של קרימצ'קים המיוחסים לכוזרים היו גם כן בני היישוב.

==קישורים חיצוניים==

* 

==הערות שוליים==

קטגוריה:קווקז: יישובים
קטגוריה:צפון אוסטיה - אלניה: ערים
קטגוריה:יישובים שהוקמו ב-1763
יחסי אזרבייג'ן–ספרד

[[נשיא אזרבייג'ן אילהם אלייב (מימין) נפגש עם ראש ממשלת ספרד מריאנו רחוי בווילנה שבליטא, 2013]]
יחסי אזרבייג'ן–ספרד הם היחסים הדיפלומטיים שבין הרפובליקה של אזרבייג'ן לבין ממלכת ספרד.

ספרד הכירה בעצמאותה של אזרבייג'ן ב -31 בדצמבר 1991. היחסים הדיפלומטיים הרשמיים בין המדינות כוננו ב-11 בפברואר 1992. ממשלת אזרבייג'ן פתחה את שגרירותה במדריד ב-2005 וב-9 בפברואר 2010, אלטאי אפנדייב, מונה לשגריר אזרבייג'ן בספרד.

== ביקורים מדרג גבוה ==
* שר התיירות האזרבייג'ני בספרד - 13 בדצמבר 2001
* מזכיר המדינה הספרדי באזרבייג'ן - 4 במרץ 2004
* שר החוץ הספרדי באזרבייג'ן - 4 ביוני 2007
* שר המשפטים האזרבייג'ני בספרד - 24 באוקטובר 2007
* שר הנוער והספורט האזרבייג'ני בספרד - 24 בנובמבר 2010
* שר החוץ האזרבייג'ני בספרד - 15 ביוני 2011
* שר החוץ הספרדי באזרבייג'ן - 22 באפריל 2014

== יחסים כלכליים ==
* בשנת 2015, שווי הסחורה שיוצאה מספרד לאזרבייג'ן הגיעה לסך 83 מיליון דולר אמריקאי והיא כללה מוטות חשמליים, חוטים מבודדים, משאבות אוויר, טלפונים, שנאים, בשר חזיר, יין, צינורות ברזל, עץ מנוסר, מכוניות, חלקי מכוניות ועוד. באותה שנה, שווי הסחורה שיוצאה מאזרבייג'ן לספרד הגיעה לסך 694 מיליון דולר אמריקאי והיא כללה נפט גולמי(99.2%), אלומיניום גולמי ועוד.
* בשנת 2014, שווי הסחורה שיוצאה מספרד לאזרבייג'ן הגיעה לסך 102 מיליון דולר אמריקאי והיא כללה חוטים מבודדים, משאבות אוויר, טלפונים, שנאים, פירות, גלידה, מים, תכשיטים ועוד. באותה שנה, שווי הסחורה שיוצאה מאזרבייג'ן לספרד הגיעה לסך 841 מיליון דולר אמריקאי והיא כללה בעיקר נפט גולמי (96%) ונפט מזוקק (3.9%).

== ייצוג ==
* ספרד מיוצגת באזרבייג'ן על ידי שגרירות שהיא מחזיקה בבאקו, בירת המדינה.
* אזרבייג'ן מיוצגת בספרד על ידי שגרירות שהיא מחזיקה במדריד, בירת המדינה.

==קישורים חיצוניים==

== הערות שוליים ==
הגמד

הגמד (בשוודית Dvärgen) הוא רומן אלגורי מ-1944 מאת הסופר השוודי זוכה פרס נובל, פר לגרקוויסט. הספר כתוב בצורת יומן, שמתאר את נקודת המבט של גמד, יד ימינו של נסיך מקיאוויליסטי בעיר-מדינה איטלקית בימי הרנסאנס. הגמד שותף לכלל התככים וההרג שהנסיך מבצע, ופרשנותו האוהדת למעשי שליטו, מציגים את הרוע האנושי והמניעים האנוכיים של בני אדם כערכים חיוביים. הגמד מהלל את המלחמה והרצח, ובז לחמלה ואמפתיה כל אימת שאלו מוצגים בפניו. עם יציאתו של הספר, הוא נתפס בהקשר התקופתי, כביקורת על הנאציזם. במרוצת השנים, ההקשר של גרמניה הנאצית התרופף, והיצירה נלמדת ונחקרת בעיקר על האופן שבו לאגרקוויסט מבקר את האופי האנושי. בזכות ספר זה, והספר הבא של לגרקוויסט, "בר-אבא", זכה לגרקוויסט בפרס נובל לספרות ב-1951. "הגמד", נחשב לספרו הראשון של לגרקוויסט שהקנה לו הכרה בינלאומית, והטביע את שמו כאחד מהסופרים השוודים המודרניים הנחשבים של תקופתו.

==רקע==
הסיפור מתרחש בחצר המלוכה של נסיך השולט בעיר-מדינה באיטליה של תקופת הרנסאנס. המיקום והזמן המדויק אינם ברורים, אולם נוכחותו של דמות האמן "ברנארדו", שהוא ללא ספק ייצוג של לאונרדו דה וינצ'י, יכול לרמוז שהסיפור מתרחש בגרסה בדיונית של מילאנו, בסביבות התקופה שבה דה וינצ'י התגורר בחצר הדוכס של מילאנו לודוביקו ספורצה מ-1482 ועד ל-1499. בנוסף, ברנארדו/דה וינצ'י, עוזר לנסיך, בדומה לעזרה האמיתית של דה וינצ'י לצ'זרה בורג'ה, הנסיך שהיווה את ההשראה העיקרית של מקיאוולי לכתוב את ספרו המפורסם "הנסיך". כמו כן, במהלך הספר יש התייחסויות ליצירות של ברנארדו, שמתארות בדיוק את היצרות הנודעות של דה וינצ'י הסעודה האחרונה והמונה ליזה. ההתייחסויות הרבות לדמויות ומקומות אמיתיים בהיסטוריה עם שמות שונים, נותנות לקורא תחושה אותנטית של קריאה על התקופה והלך המחשבה של אנשי התקופה, אף על פי שהיצירה היא בבירור כולה בדיונית.

==דמויות==
*הגמד - משרתו של הנסיך ליאונה, גר בדירת מגורים המותאמת לגודלו. הגמד לא רואה את עצמו כחלק מגזע בני האדם. מהלל את הרוע והאכזריות ומתעב את האמפתיה והמוסר האנושי.
*הנסיך ליאונה - בן דמותו של הנסיך המקייאוויליסטי, שאפתן, חסר מעצורים וערמומי. הגמד משרת אותו ומבצע את הוראותיו.
*ברנארדו - האמן ואיש האשכולות אשר נמצא תחת חסותו של הנסיך ליאונה, ומסייע לו בהמצאת מכשירים ללחימה במקביל לעבודות יצירה אחרות. מהווה מחווה ברורה ללאונרדו דה וינצ'י.
*הנסיכה תיאודורה - אשתו של הנסיך, אשר בוגדת בו ומהווה לקראת סוף הספר את המודל לציור של ברנארדו, אשר מתואר באופן שאין לטעות בו כציור המונה ליזה המפורסם של דה וינצ'י.

==קישורים חיצוניים==
* בשמת אבן-זהר, [http://basmatez.tripod.com/abodot/Basmat--AxaritDabar_HaGammad.pdf אחרית דבר ל'גמד'], מתוך "הגמד", הוצאת זמורה ביתן, 1995
* [http://www.kinbooks.co.il/page_5176 הגמד] מתוך אתר כנרת זמורה ביתן, 2008
* 
* 
* 

==הערות שוליים==

קטגוריה:ספרי 1944
קטגוריה:סופרים שוודים